BAY เผยกำไร Q3/60 โตแตะ 6.01 พันลบ. เหตุรายได้ดอกเบี้ย-ค่าธรรมเนียมพุ่ง
BAY เผยกำไร Q3/60 เพิ่มขึ้น 3.17% มาที่ 6.01 พันลบ. จากปีก่อนมีกำไร 5.83 พันลบ. เหตุรายได้ดอกเบี้ยสุทธิ-ค่าธรรมเนียมและค่าบริการเพิ่ม ขณะที่ 9 เดือนแรกมีกำไร 1.75 หมื่นลบ. เพิ่มขึ้น 7.89% จากปีก่อนมีกำไร 1.62 หมื่นลบ.
19 ต.ค. 2560

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 มีกำไรเพิ่มขึ้น เนื่องจากการเติบโตของรายได้ดอกเบี้ยสุทธิ และรายได้ค่าธรรมเนียมและค่าบริการสุทธิ
ขณะที่อัตราส่วนสินเชื่อด้อยคุณภาพ (NPL) ปรับตัวดีขึ้นอยู่ที่ร้อยละ 2.16 ในไตรมาส 3/60 เมื่อเทียบกับร้อยละ 2.24 ในไตรมาส 2/60
อย่างไรก็ตาม ธนาคารตั้งค่าเผื่อหนี้สงสัยจะสูญในไตรมาส 3/60 จำนวน 6.18 พันล้านบาท เพิ่มขึ้น 738 ล้านบาท หรือร้อยละ 13.6 จากไตรมาสที่ผ่านมา สอดคล้องกับความรอบคอบระมัดระวังในการบริหารเงินให้สินเชื่อ